section_heading: Povijest
paragraph_text: Ime Bafomet bilo je sporadično spominjano još od kraja 12. stoljeća u književnim djelima. Kada je 13. listopada 1307. godine francuski kralj Filip Lijepi naredio uhićenje francuskih templara optuživši ih za herezu, apostaziju, blasfemiju i idolopoklonstvo, tijekom inkvizicije pojedini utamničeni templari priznali su i grijeh štovanja idola Bafometa kojeg su opisali kao biće s tri lica, ponekad s rogovima, a katkad izgledom nalik na crnu mačku.<ref>Peralta, Vignati, str. 91.-93.